Avis juridique important

|

32004L0019

Komission direktiivi 2004/19/EY, annettu 1 päivänä maaliskuuta 2004, elintarvikkeiden kanssa kosketuksiin joutuvista muovisista tarvikkeista annetun direktiivin 2002/72/EY muuttamisesta (ETA:n kannalta merkityksellinen teksti)

Virallinen lehti nro L 071 , 10/03/2004 s. 0008 - 0021

Komission direktiivi 2004/19/EY,annettu 1 päivänä maaliskuuta 2004,elintarvikkeiden kanssa kosketuksiin joutuvista muovisista tarvikkeista annetun direktiivin 2002/72/EY muuttamisesta(ETA:n kannalta merkityksellinen teksti)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon elintarvikkeiden kanssa kosketuksiin joutuvia tarvikkeita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/109/ETY(1) ja erityisesti sen 3 artiklan,on kuullut Euroopan elintarviketurvallisuusviranomaista,sekä katsoo seuraavaa:(1) Komission direktiivissä 2002/72/EY(2) säädetään elintarvikkeiden kanssa kosketukseen joutuvia muovisia tarvikkeita koskevista säännöistä.(2) Direktiivissä 2002/72/EY vahvistetaan luettelo monomeereistä ja muista lähtöaineista, joita voidaan käyttää muovisten tarvikkeiden valmistuksessa. Uusien tietojen perusteella olisi tietyt kansallisella tasolla väliaikaisesti hyväksytyt ja eräät uudet monomeerit sisällytettävä mainitussa direktiivissä vahvistettuun sallituista aineista laadittuun yhteisön luetteloon.(3) Direktiivissä 2002/72/EY vahvistetaan myös epätäydellinen luettelo lisäaineista, joita voidaan käyttää muovisten tarvikkeiden valmistuksessa. Luetteloa olisi muutettava sisällyttämällä siihen eräitä muita Euroopan elintarviketurvallisuusviranomaisen (elintarviketurvallisuusviranomaisen) arvioimia lisäaineita.(4) Yhteisön tasolla vahvistettuja rajoituksia olisi tiettyjen aineiden osalta muutettava saatavilla olevien uusien tietojen perusteella.(5) Nykyinen lisäaineluettelo on sikäli puutteellinen, että se ei sisällä kaikkia yhdessä tai useammassa jäsenvaltiossa nykyisin hyväksyttyjä aineita. Näitä lisäaineita säännellään edelleen kansallisilla säädöksillä, kunnes tehdään päätös niiden sisällyttämisestä yhteisön luetteloon.(6) Nykyisestä lisäaineluettelosta olisi tehtävä sallittujen aineiden luettelo, jotta näiden lisäaineiden käyttö voitaisiin yhdenmukaistaa yhteisössä. Yhdessä tai useammassa jäsenvaltiossa jo markkinoille saatettujen lisäaineiden osalta olisi annettava riittävästi aikaa niiden tietojen toimittamiselle, joita elintarviketurvallisuusviranomainen tarvitsee niiden turvallisuuden arviointiin. Sen vuoksi tietojen toimittamisen määräajaksi olisi vahvistettava 31 päivä joulukuuta 2006.(7) Jos tiedot vastaavat elintarviketurvallisuusviranomaisen vaatimuksia, kyseisiä lisäaineita pitäisi voida käyttää edelleen kansallisen lainsäädännön mukaisesti, kunnes arviointi on saatu päätökseen. Jos tiedot eivät vastaa elintarviketurvallisuusviranomaisen vaatimuksia tai ne on toimitettu 31 päivän joulukuuta 2006 jälkeen, kyseisiä lisäaineita ei pitäisi sisällyttää ensimmäiseen sallittujen aineiden luetteloon.(8) Viimeistään 31 päivänä joulukuuta 2007 olisi päätettävä päivämäärästä, jona lisäaineluettelosta tulee sallittujen aineiden luettelo, koska on mahdotonta ennakoida, kuinka monen lisäaineen osalta elintarviketurvallisuusviranomaisen vaatimat tiedot toimitetaan. Ajankohdan vahvistamisessa olisi otettava huomioon se aika, jonka elintarvikeviranomainen tarvitsee kaikkien ajoissa toimitettujen hakemusten arviointiin.(9) Joitakin elintarvikekäyttöön tarkoitettujen muovisten tarvikkeiden valmistuksessa käytettäviä aineita lisätään myös suoraan elintarvikkeisiin. Näitä aineita ei saisi siirtyä tarvikkeista elintarvikkeisiin sellaisia määriä, että asiaa koskevassa elintarvikelainsäädännössä tai tässä direktiivissä vahvistetuista raja-arvoista alemmat ylittyvät. Näitä aineita ei missään tapauksessa saisi siirtyä tarvikkeista elintarvikkeisiin sellaisia määriä, joilla on lopullisiin elintarvikkeisiin teknisiä vaikutuksia. Kun kyse on tarvikkeista, jotka voivat vapauttaa kyseisiä aineita elintarvikkeisiin, käyttäjille olisi annettava asianmukaiset tiedot, jotta nämä voivat noudattaa muuta asiaa koskevaa elintarvikelainsäädäntöä.(10) Jäsenvaltioilla pitäisi olla edelleen oikeus antaa säännöksiä aineista, joita käytetään tehoaineina aktiivisissa elintarvikekäyttöön tarkoitetuissa pakkaustarvikkeissa, kunnes asiasta annetaan yhteisön säännöksiä.(11) Direktiiviä 2002/72/EY olisi sen vuoksi muutettava.(12) Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,ON ANTANUT TÄMÄN DIREKTIIVIN:1 artiklaMuutetaan direktiivi 2002/72/EY seuraavasti:1) Korvataan 3 artiklan 1 ja 2 kohta seuraavasti:"1. Muovisten tarvikkeiden valmistukseen saa käyttää ainoastaan liitteessä II olevassa A jaksossa lueteltuja monomeereja ja muita lähtöaineita kyseisessä jaksossa säädetyin rajoituksin.2. Poiketen siitä, mitä 1 kohdassa säädetään, liitteessä II olevassa B jaksossa lueteltujen monomeerien ja muiden lähtöaineiden käyttöä voidaan kuitenkin jatkaa enintään 31 päivään joulukuuta 2004, kunnes Euroopan elintarviketurvallisuus-viranomainen, jäljempänä 'elintarviketurvallisuusviranomainen', on arvioinut ne.".2) Korvataan 4 artikla seuraavasti:" 4 artikla1. Luettelo lisäaineista, joita voidaan käyttää muovisten tarvikkeiden valmistamisessa, ja niiden käyttöä koskevat rajoitukset ja/tai eritelmät ovat liitteessä III.Lisäaineluetteloa on pidettävä epätäydellisenä, kunnes komissio päättää 4 a artiklan mukaisesti, että luettelosta tulee yhteisön luettelo sallituista lisäaineista, jolloin kaikkien muiden lisäaineiden käyttö on kielletty.Komissio vahvistaa viimeistään 31 päivänä joulukuuta 2007 päivämäärän, jona kyseisestä luettelosta tulee sallittujen aineiden luettelo.2. Liitteessä III olevassa B jaksossa lueteltujen lisäaineiden ainekohtaisen siirtymän raja-arvojen noudattamisen tarkastamista käyttämällä simulanttia D tai testiväliainetta substituutiotesteissä direktiivin 82/711/ETY 3 artiklan 1 kohdan toisen alakohdan ja direktiivin 85/572/ETY 1 artiklan mukaisesti sovelletaan 1 päivästä heinäkuuta 2006.3. Liitteessä III olevassa A ja B jaksossa olevat luettelot eivät vielä sisällä seuraavia lisäaineita:a) ainoastaan seuraavien tuotteiden valmistukseen käytettäviä lisäaineita:- nestemäiset, jauhemaiset tai dispersiomuodossa olevat pinnoitteet, jotka on saatu hartsimaisista tai polymeroiduista tuotteista, esimerkiksi lakat ja maalit,- epoksihartsit,- sideaineet ja sidospromoottorit,- painomusteet,b) väriaineita,c) liuottimia."3) Lisätään 4a ja 4b artikla seuraavasti:" 4 a artikla1. Edellä 4 artiklan 1 kohdassa tarkoitettuun luetteloon voidaan lisätä uusia lisäaineita, kun elintarviketurvallisuusviranomainen on arvioinut niiden turvallisuuden.2. Jäsenvaltioiden on säädettävä, että tiedot yhdessä tai useammassa jäsenvaltiossa jo markkinoille saatetun lisäaineen sisällyttämiseksi 4 artiklan 1 kohdassa tarkoitettuun luetteloon, on toimitettava viimeistään 31 päivänä joulukuuta 2006 elintarviketurvallisuusviranomaiselle lisäaineen turvallisuuden arvioimista varten.Vaadittujen tietojen toimittamista varten hakijan on tutustuttava ohjeisiin asiakirjassa 'Guidelines of the European Food Safety Authority for the presentation of an application for safety assessment of a substance to be used in food contact materials prior to its authorisation'.3. Jos elintarviketurvallisuusviranomainen 2 kohdassa tarkoitettuja tietoja tarkastellessaan pyytää lisätietoja, kyseisten lisäaineiden käyttöä voidaan jatkaa kansallisen lainsäädännön mukaisesti, kunnes elintarviketurvallisuusviranomainen on antanut asiasta lausuntonsa. Edellytyksenä on, että tiedot toimitetaan elintarviketurvallisuusviranomaisen asettamassa määräajassa.4. Komissio vahvistaa viimeistään 31 päivänä joulukuuta 2007 väliaikaisen luettelon lisäaineista, joita voidaan käyttää 31 päivän joulukuuta 2007 jälkeen kansallisen lainsäädännön mukaisesti, kunnes elintarviketurvallisuusviranomainen on arvioinut kyseiset lisäaineet.5. Väliaikaiseen luetteloon sisällytettävien lisäaineiden on täytettävä seuraavat ehdot:a) lisäaineen on viimeistään 31 päivänä joulukuuta 2006 oltava sallittu yhdessä tai useammassa jäsenvaltiossa;b) edellä 2 kohdassa tarkoitetut, kyseisiä lisäaineita koskevat tiedot on toimitettu elintarviketurvallisuusviranomaisen vaatimuksia noudattaen viimeistään 31 päivänä joulukuuta 2006.4 b artiklaJäsenvaltiot eivät 31 päivän joulukuuta 2006 jälkeen saa sallia 4 artiklan 1 kohdassa tarkoitettuja lisäaineita, joita elintarvikealan tiedekomitea tai elintarviketurvallisuusviranomainen eivät ole koskaan arvioineet, sanotun kuitenkaan rajoittamatta direktiivin 89/109/ETY 4 artiklan soveltamista.".4) Lisätään 5 a artikla seuraavasti:" 5 a artikla5. Edellä 4 artiklassa tarkoitettuja lisäaineita, jotka on hyväksytty elintarvikkeiden lisäaineina neuvoston direktiivillä 89/107/ETY(3) tai aromiaineina neuvoston direktiivillä 88/388/ETY(4), ei saa siirtyäa) elintarvikkeisiin sellaisia määriä, joilla olisi lopullisiin elintarvikkeisiin teknisiä vaikutuksia;b) elintarvikkeisiin, joissa niiden käyttö on hyväksytty elintarvikelisäaineina tai aromiaineina, sellaisia määriä, jotka ylittävät direktiivissä 89/107/ETY tai direktiivissä 88/388/ETY taikka tämän direktiivin 4 artiklassa vahvistetut rajoitukset, siten että sovelletaan arvoltaan pienintä rajoitusta;c) elintarvikkeisiin, joissa niiden käyttöä lisäaineina tai aromiaineina ei ole sallittu, sellaisia määriä, jotka ylittäisivät tämän direktiivin 4 artiklassa vahvistetut rajoitukset.2. Muissa kaupan vaiheissa kuin vähittäismyynnissä muovisiin tarvikkeisiin, jotka on tarkoitettu saatettaviksi kosketukseen elintarvikkeen kanssa ja jotka sisältävät 1 kohdassa tarkoitettuja lisäaineita, on liitettävä 9 artiklan 1 kohdan b alakohdassa tarkoitetut tiedot sisältävä kirjallinen vakuutus.3. Poiketen siitä, mitä 1 kohdassa säädetään, voidaan 1 kohdan a alakohdassa tarkoitettuihin aineisiin, joita käytetään tehoaineina aktiivisissa elintarvikekäyttöön tarkoitetuissa pakkaustarvikkeissa, soveltaa kansallista lainsäädäntöä, kunnes asiasta annetaan yhteisön säännöksiä.".5) Korvataan 7 artikla seuraavasti:" 7 artiklaLiitteissä II ja III olevissa luetteloissa ilmoitetut ainekohtaiset siirtymien raja-arvot on ilmaistu mg/kg:na. Nämä raja-arvot on kuitenkin ilmaistu mg/dm2:nä seuraavissa tapauksissa:a) kyse on tarvikkeista, jotka ovat astioita tai astioihin verrattavia tai jotka voidaan täyttää ja joiden tilavuus on pienempi kuin 500 ml tai suurempi kuin 10 l;b) kyse on arkeista, kalvoista tai muista tarvikkeista, joita ei voida täyttää tai joiden osalta on käytännössä mahdotonta arvioida tarvikkeen pinta-alan ja sen kanssa kosketuksessa olevan elintarvikkeen määrän suhdetta.Näissä tapauksissa jaetaan liitteissä II ja III asetetut raja-arvot, jotka on ilmaistu mg/kg:na, tavanomaisella muuntokertoimella kuusi niiden muuttamiseksi mg/dm2:ksi.".6) Korvataan 8 artiklan 2 kohta seuraavasti:"2. Edellä 1 kohdassa säädetty ainekohtaisten siirtymien raja-arvojen noudattamisen tarkastaminen ei ole pakollista, jos määritetty kokonaissiirtymien arvo merkitsee sitä, että mainitussa kohdassa tarkoitetut ainekohtaisten siirtymien raja-arvot eivät ylity.".7) Muutetaan 9 artikla seuraavasti:a) Korvataan 1 kohta seuraavasti:"1. Muissa kaupan vaiheissa kuin vähittäismyynnissä muovisiin tarvikkeisiin, jotka on tarkoitettu saatettaviksi kosketukseen elintarvikkeen kanssa, on liitettävä kirjallinen vakuutus, jokaa) on direktiivin 89/109/ETY 6 artiklan 5 kohdan mukainen;b) antaa aineista, joiden käyttöön elintarvikkeissa sovelletaan rajoituksia, kokeellisesti tai teoreettisin laskelmin saatuja täsmällisiä tietoja niiden ainekohtaisen siirtymän tasosta ja tarvittaessa niiden puhtausvaatimuksista komission direktiivien 95/31/EY(5), 95/45/EY(6) ja 2002/82/EY(7) mukaisesti, jotta näiden tarvikkeiden käyttäjät voivat noudattaa elintarvikkeita koskevia yhteisön säännöksiä tai niiden puuttuessa kansallisia säännöksiä.".b) Poistetaan 2 kohta.8) Muutetaan liitteet II-VI tämän direktiivin liitteiden I-V mukaisesti.2 artikla1. Jäsenvaltioiden on annettava ja julkaistava tämän direktiivin noudattamisen edellyttämät säännökset viimeistään 1 päivänä syyskuuta 2005. Niiden on toimitettava nämä säännökset kirjallisina komissiolle viipymättä sekä kyseisiä säännöksiä ja tätä direktiiviä koskeva vastaavuustaulukko.Niiden on sovellettava kyseisiä säännöksiä siten, ettäa) tämän direktiivin mukaisten elintarvikekäyttöön tarkoitettujen muovisten tarvikkeiden kauppa ja käyttö sallitaan 1 päivänä syyskuuta 2005;b) elintarvikekäyttöön tarkoitettujen muovisten tarvikkeiden, jotka eivät ole tämän direktiivin mukaisia, valmistaminen ja tuonti yhteisöön kielletään 1 päivänä maaliskuuta 2006.Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.3 artiklaTämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.4 artiklaTämä direktiivi on osoitettu kaikille jäsenvaltioille.Tehty Brysselissä 1 päivänä maaliskuuta 2004.Komission puolestaDavid ByrneKomission jäsen(1) EYVL L 40, 11.2.1989, s. 38, direktiivi sellaisena kuin se on muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1).(2) EYVL L 220, 15.8.2002, s. 18, direktiivi sellaisena kuin se on muutettuna direktiivillä 2004/1/EY (EUVL L 7, 13.1.2004, s. 45).(3) EYVL L 40, 11.2.1989, s. 27.(4) EYVL L 184, 15.7.1988, s. 61.(5) EYVL L 178, 28.7.1995, s. 1.(6) EYVL L 226, 22.9.1995, s. 1.(7) EYVL L 292, 28.10.2002, s. 1.LIITE IMuutetaan direktiivin 2002/72/EY liite II seuraavasti:1) Korvataan 8 kohdassa oleva QM:n määritelmä seuraavasti:"QM = Aineen jäämän sallittu enimmäismäärä tarvikkeessa. Aineen määrä tarvikkeessa on määritettävä validoidulla analyysimenetelmällä. Jos tällaista menetelmää ei vielä ole, voidaan käyttää analyysimenetelmää, jossa on tarvittavat suoritusarvot kulloisellakin raja-arvolla, kunnes validoitu menetelmä kehitetään.".2) Lisätään A jaksossa olevaan taulukkoon numerojärjestyksessä seuraavat monomeerit ja muut lähtöaineet:">TAULUKON PAIKKA>"3) Korvataan seuraavien A jaksossa olevassa taulukossa lueteltujen monomeerien ja muiden lähtöaineiden osalta sarakkeiden "Nimi", "CAS-nro" tai "Rajoituksia ja/tai eritelmiä" sisältö seuraavasti:">TAULUKON PAIKKA>"4) Poistetaan B jaksossa olevasta taulukosta seuraavat monomeerit ja muut lähtöaineet ja lisätään ne numerojärjestyksessä A jaksossa olevaan taulukkoon:">TAULUKON PAIKKA>"5) Poistetaan A jaksossa olevasta taulukosta seuraavat monomeerit ja muut lähtöaineet:">TAULUKON PAIKKA>"LIITE IIMuutetaan liite III seuraavasti:1) Korvataan 1 kohta seuraavasti:"1. Tässä liitteessä on luetteloa) aineista, myös polymeerisistä lisäaineista, joita sekoitetaan muoviin, jotta lopputuotteessa saadaan aikaan tietty tekninen vaikutus, ja jotka on tarkoitettu jäämään lopputuotteeseen;b) aineista, joita käytetään polymeroitumiselle sopivan väliaineen muodostamisessa.Tässä liitteessä nimitetään a ja b alakohdassa tarkoitettuja aineita 'lisäaineiksi'.Tässä liitteessä tarkoitetaan 'polymeerisillä lisäaineilla' polymeerejä, prepolymeerejä ja oligomeerejä, joita voidaan lisätä muoviin teknisen vaikutuksen aikaansaamiseksi mutta joita ei voida käyttää ilman muita polymeerejä lopputuotteitten päärakenneosana. Niillä tarkoitetaan myös aineita, joita voidaan lisätä väliaineeseen, jossa polymeroituminen tapahtuu.Luetteloon eivät sisällya) polymeerien muodostumiseen suoraan vaikuttavat aineet;b) väriaineet;c) liuottimet.".2) Muutetaan A jakso seuraavasti:a) Lisätään A jaksossa olevaan taulukkoon numerojärjestyksessä seuraavat lisäaineet:">TAULUKON PAIKKA>"b) Korvataan seuraavien A jaksossa lueteltujen lisäaineiden kohdalla sarakkeen "Rajoitukset ja/tai eritelmät" sisältö seuraavasti:">TAULUKON PAIKKA>"c) Poistetaan A jaksossa olevasta taulukosta seuraavat lisäaineet:">TAULUKON PAIKKA>"3) Muutetaan B jakso seuraavasti:a) Lisätään B jaksossa olevaan taulukkoon numerojärjestyksessä seuraavat lisäaineet:">TAULUKON PAIKKA>"b) Poistetaan B jaksossa olevasta taulukosta seuraavat lisäaineet:">TAULUKON PAIKKA>"LIITE IIIKorvataan liite IV seuraavasti:"LIITE IVBAKTEERIKÄYMISEN AVULLA SAATAVAT TUOTTEET>TAULUKON PAIKKA>"LIITE IVKorvataan liitteessä V olevassa B jaksossa viitenumeroille 16690 ja 18888 annetut aiemmat eritelmät seuraavassa esitettävillä eritelmillä ja lisätään uudet eritelmät viitenumeroille 11530 ja 77895:">TAULUKON PAIKKA>"LIITE VKorvataan liite VI seuraavasti:"LIITE VISARAKETTA "RAJOITUKSET JA ERITELMÄT" KOSKEVIA HUOMAUTUKSIA(1) Varoitus: SLM saattaa ylittyä rasvapitoisten elintarvikkeitten simulanteissa.(2) Tässä yhteydessä SML(T) tarkoittaa, että viitenumeromaininnoilla 10060 ja 23920 merkittyjen aineiden siirtymä yhteensä ei saa ylittää rajoitusta.(3) Tässä yhteydessä SML(T) tarkoittaa, että viitenumeromaininnoilla 15760, 16990, 47680, 53650 ja 89440 merkittyjen aineiden siirtymä yhteensä ei saa ylittää rajoitusta.(4) Tässä yhteydessä SML(T) tarkoittaa, että viitenumeromaininnoilla 19540, 19960 ja 64800 merkittyjen aineiden siirtymä yhteensä ei saa ylittää rajoitusta.(5) Tässä yhteydessä SML(T) tarkoittaa, että viitenumeromaininnoilla 14200, 14230 ja 41840 merkittyjen aineiden siirtymä yhteensä ei saa ylittää rajoitusta.(6) Tässä yhteydessä SML(T) tarkoittaa, että viitenumeromaininnoilla 66560 ja 66580 merkittyjen aineiden siirtymä yhteensä ei saa ylittää rajoitusta.(7) Tässä yhteydessä SML(T) tarkoittaa, että viitenumeromaininnoilla 30080, 42320, 45195, 45200, 53610, 81760, 89200 ja 92030 merkittyjen aineiden siirtymä yhteensä ei saa ylittää rajoitusta.(8) Tässä yhteydessä SML(T) tarkoittaa, että viitenumeromaininnoilla 38000, 42400, 64320, 67896, 73040, 85760, 85840, 85920 ja 95725 merkittyjen aineiden siirtymä yhteensä ei saa ylittää rajoitusta.(9) Varoitus: aineen siirtyminen saattaa heikentää kosketuksissa olevan elintarvikkeen aistinvaraisia ominaisuuksia, jolloin lopputuote ei vastaa direktiivin 89/109/ETY 2 artiklan toisen luetelmakohdan säännöksiä.(10) Tässä yhteydessä SML(T) tarkoittaa, että viitenumeromaininnoilla 30180, 40980, 63200, 65120, 65200, 65280, 65360, 65440 ja 73120 merkittyjen aineiden siirtymä yhteensä ei saa ylittää rajoitusta.(11) Tässä yhteydessä SML(T) tarkoittaa, että viitenumeromaininnoilla 45200, 64320, 81680 ja 86800 merkittyjen aineiden siirtymä (jodiksi laskettuna) yhteensä ei saa ylittää rajoitusta.(12) Tässä yhteydessä SML(T) tarkoittaa, että viitenumeromaininnoilla 36720, 36800, 36840 ja 92000 merkittyjen aineiden siirtymä yhteensä ei saa ylittää rajoitusta.(13) Tässä yhteydessä SML(T) tarkoittaa, että viitenumeromaininnoilla 39090 ja 39120 merkittyjen aineiden siirtymä yhteensä ei saa ylittää rajoitusta.(14) Tässä yhteydessä SML(T) tarkoittaa, että viitenumeromaininnoilla 44960, 68078, 82020 ja 89170 merkittyjen aineiden siirtymä yhteensä ei saa ylittää rajoitusta.(15) Tässä yhteydessä SML(T) tarkoittaa, että viitenumeromaininnoilla 15970, 48640, 48720, 48880, 61280, 61360 ja 61600 merkittyjen aineiden siirtymä yhteensä ei saa ylittää rajoitusta.(16) Tässä yhteydessä SML(T) tarkoittaa, että viitenumeromaininnoilla 49600, 67520 ja 83599 merkittyjen aineiden siirtymä yhteensä ei saa ylittää rajoitusta.(17) Tässä yhteydessä SML(T) tarkoittaa, että viitenumeromaininnoilla 50160, 50240, 50320, 50360, 50400, 50480, 50560, 50640, 50720, 50800, 50880, 50960, 51040 ja 51120 merkittyjen aineiden siirtymä yhteensä ei saa ylittää rajoitusta.(18) Tässä yhteydessä SML(T) tarkoittaa, että viitenumeromaininnoilla 67600, 67680 ja 67760 merkittyjen aineiden siirtymä yhteensä ei saa ylittää rajoitusta.(19) Tässä yhteydessä SML(T) tarkoittaa, että viitenumeromaininnoilla 60400, 60480 ja 61440 merkittyjen aineiden siirtymä yhteensä ei saa ylittää rajoitusta.(20) Tässä yhteydessä SML(T) tarkoittaa, että viitenumeromaininnoilla 66400 ja 66480 merkittyjen aineiden siirtymä yhteensä ei saa ylittää rajoitusta.(21) Tässä yhteydessä SML(T) tarkoittaa, että viitenumeromaininnoilla 93120 ja 93280 merkittyjen aineiden siirtymä yhteensä ei saa ylittää rajoitusta.(22) Tässä yhteydessä SML(T) tarkoittaa, että viitenumeromaininnoilla 17260, 18670, 54880 ja 59280 merkittyjen aineiden siirtymä yhteensä ei saa ylittää rajoitusta.(23) Tässä yhteydessä SML(T) tarkoittaa, että viitenumeromaininnoilla 13620, 36840, 40320 ja 87040 merkittyjen aineiden siirtymä yhteensä ei saa ylittää rajoitusta.(24) Tässä yhteydessä SML(T) tarkoittaa, että viitenumeromaininnoilla 13720 ja 40580 merkittyjen aineiden siirtymä yhteensä ei saa ylittää rajoitusta.(25) Tässä yhteydessä SML(T) tarkoittaa, että viitenumeromaininnoilla 16650 ja 51570 merkittyjen aineiden siirtymä yhteensä ei saa ylittää rajoitusta.(26) Tässä yhteydessä QM(T) tarkoittaa, että viitenumeromaininnoilla 14950, 15700, 16240, 16570, 16600, 16630, 18640, 19110, 22332, 22420, 22570, 25210, 25240 ja 25270 merkittyjen aineiden siirtymä yhteensä ei saa ylittää rajoitusta.(27) Tässä yhteydessä QMA(T) tarkoittaa, että viitenumeromaininnoilla 10599/90A, 10599/91, 10599/91, 10599/92A ja 10599/93 merkittyjen aineiden siirtymä yhteensä ei saa ylittää rajoitusta.(28) Tässä yhteydessä SML(T) tarkoittaa, että viitenumeromaininnoilla 13480 ja 39680 merkittyjen aineiden siirtymä yhteensä ei saa ylittää rajoitusta.(29) Tässä yhteydessä SML(T) tarkoittaa, että viitenumeromaininnoilla 22775 ja 69920 merkittyjen aineiden siirtymä yhteensä ei saa ylittää rajoitusta.(30) Tässä yhteydessä SML(T) tarkoittaa, että viitenumeromaininnoilla 86480, 86960 ja 87120 merkittyjen aineiden siirtymä yhteensä ei saa ylittää rajoitusta.(31) Rasvakontaktin yhteydessä vaatimustenmukaisuus olisi testattava käyttäen tyydyttyneitä rasvoja sisältävien elintarvikkeiden simulantteja simulanttina D.(32) Rasvakontaktin yhteydessä vaatimustenmukaisuus olisi testattava käyttäen isoktaania simulantin D sijasta (epästabiili).(33) Tässä yhteydessä QMA(T) tarkoittaa, että viitenumeromaininnoilla 14800 ja 45600 merkittyjen aineiden jäämät yhteensä ei saa ylittää rajoitusta.(34) Tässä yhteydessä SML(T) tarkoittaa, että viitenumeromaininnoilla 55200, 55280 ja 55360 merkittyjen aineiden siirtymä yhteensä ei saa ylittää rajoitusta."


title: Komission direktiivi 2011/31/EU, annettu 7 päivänä maaliskuuta 2011 , neuvoston direktiivin 91/414/ETY muuttamisesta ottamalla käyttöön pirimifossi-metyyli-nimistä tehoainetta koskeva käyttörajoitus  ETA:n kannalta merkityksellinen teksti

text:
               8.3.2011

               FI

               Euroopan unionin virallinen lehti

               L 61/18

         KOMISSION DIREKTIIVI 2011/31/EU,
   annettu 7 päivänä maaliskuuta 2011,
   neuvoston direktiivin 91/414/ETY muuttamisesta ottamalla käyttöön pirimifossi-metyyli-nimistä tehoainetta koskeva käyttörajoitus
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 1 kohdan,
   sekä katsoo seuraavaa:

               (1)

               Direktiivin 91/414/ETY 5 artiklan 5 kohdan mukaan liitteeseen sisällyttämistä voidaan tarkistaa milloin tahansa, jos on syytä epäillä, etteivät mainitun artiklan 1 ja 2 kohdassa tarkoitetut edellytykset enää täyty.

               (2)

               Pirimifossi-metyyli sisällytettiin tehoaineena direktiivin 91/414/ETY liitteeseen I komission direktiivillä 2007/52/EY (2). Kyseistä ainetta koskevissa erityissäännöksissä edellytettiin kuitenkin, että ilmoittaja toimittaa tiedot lisätutkimuksista, jotka vahvistavat käyttäjien altistumista koskevan arvioinnin.

               (3)

               Ilmoittaja toimitti vaaditut tiedot 22 päivänä syyskuuta 2009 Yhdistyneelle kuningaskunnalle, joka oli nimetty esitteleväksi jäsenvaltioksi komission asetuksella (EY) N:o 451/2000 (3).

               (4)

               Yhdistynyt kuningaskunta arvioi kyseiset tutkimukset ja toimitti komissiolle 25 päivänä helmikuuta 2010 arviointikertomusluonnokseen täydennyksen, josta pyydettiin lausuntoa muilta jäsenvaltioilta, Euroopan elintarviketurvallisuusviranomaiselta, jäljempänä ’EFSA’, ja ilmoittajalta. Jäsenvaltiot ja komissio ovat elintarvikeketjua ja eläinten terveyttä käsittelevässä pysyvässä komiteassa tarkastelleet täydennystä ottaen huomioon arviointikertomusluonnoksen, ja 16 päivänä maaliskuuta 2007 annetun pirimifossi-metyyliä koskevan komission tarkastelukertomuksen tarkistus saatiin valmiiksi 28 päivänä tammikuuta 2011.

               (5)

               Tammikuun 28 päivänä 2011 valmistuneeseen tarkastelukertomukseen sisältyvät tutkimukset osoittavat, että käyttäjille aiheutuva riski ei ole hyväksyttävissä silloin, kun käytetään kannettavia laitteita.

               (6)

               Kun otetaan huomioon arviointikertomusluonnos, siihen tehty täydennys sekä jäsenvaltioilta, EFSAlta ja ilmoittajalta saadut lausunnot, voidaan pitää voimassa päätelmä, jonka mukaan pirimifossi-metyyliä sisältävien kasvinsuojeluaineiden voidaan yleisesti olettaa täyttävän direktiivin 91/414/ETY 5 artiklan 1 kohdan a ja b alakohdassa säädetyt edellytykset erityisesti tutkittujen ja komission tarkastelukertomuksessa lueteltujen käyttötarkoitusten osalta. Pirimifossi-metyylin liitteeseen sisällyttämiseen on kuitenkin tarpeen asettaa rajoitus, jolla siitä suljetaan pois käyttö kannettavissa laitteissa.

               (7)

               Sen vuoksi direktiiviä 91/414/ETY olisi muutettava.

               (8)

               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 91/414/ETY liite I tämän direktiivin liitteen mukaisesti.
   2 artikla
   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä lokakuuta 2011. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Niiden on sovellettava näitä säännöksiä 1 päivästä marraskuuta 2011.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   3 artikla
   Jäsenvaltioiden on direktiivin 91/414/ETY mukaisesti tarvittaessa muutettava tai peruutettava 31 päivään lokakuuta 2011 mennessä sellaisia kasvinsuojeluaineita koskevat voimassa olevat luvat, jotka sisältävät pirimifossi-metyyliä tehoaineena.
   4 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   5 artikla
   Tämä direktiivi on osoitettu kaikille jäsenvaltioille.

      Tehty Brysselissä 7 päivänä maaliskuuta 2011.

            Komission puolesta

         José Manuel BARROSO

            Puheenjohtaja

      (1)  EYVL L 230, 19.8.1991, s. 1.

      (2)  EUVL L 214, 17.8.2007, s. 3.

      (3)  EYVL L 55, 29.2.2000, s. 25.

      LIITE
      Korvataan direktiivin 91/414/ETY liitteessä I oleva rivi 162 seuraavasti:

                     ”162

                     Pirimifossi-metyyli
                     CAS-numero: 29232-93-7
                     CIPAC-numero: 239

                        O-2-dietyyliamino-6-metyylipyrimidiini-4-yyli

                        O,O-dimetyylifosforotioaatti

                     ≥ 880 g/kg

                     1. lokakuuta 2007

                     30. syyskuuta 2017

                     A   OSA
                     Lupa voidaan myöntää ainoastaan hyönteisten torjunta-aineena käyttöä varten sadonkorjuun jälkeisessä varastoinnissa.
                     Lupaa ei saa myöntää kannettavia laitteita varten.
                     B   OSA
                     Arvioidessaan hakemuksia, jotka koskevat pirimifossi-metyyliä sisältävien kasvinsuojeluaineiden käytön sallimista muihin käyttötarkoituksiin kuin tyhjissä viljavarastoissa automaattijärjestelmillä tapahtuvaan käsittelyyn, jäsenvaltioiden on kiinnitettävä erityistä huomiota 4 artiklan 1 kohdan b alakohdan perusteisiin ja varmistettava, että tarvittavat tiedot toimitetaan ennen luvan myöntämistä.
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 16. maaliskuuta 2007 valmiiksi saadun pirimifossi-metyyliä koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota

                                 —

                                 käyttäjien turvallisuuteen. Luvan mukaisiin käyttöedellytyksiin on kuuluttava asianmukaisten henkilön- ja hengityksensuojainten käyttö sekä riskinhallintatoimenpiteitä altistumisen vähentämiseksi,

                                 —

                                 ravinnon kautta tapahtuvaan kuluttajien altistumiseen enimmäisjäämäpitoisuuksien myöhempiä tarkistuksia varten.”


Avis juridique important

|

31989L0360

Neuvoston direktiivi 89/360/ETY, annettu 30 päivänä toukokuuta 1989, direktiivin 64/432/ETY muuttamisesta hallinnollisten alueiden ja tietyntyyppisiä sikoja koskevan luomistaudin serologisen tutkimuksen lopettamisen osalta

Virallinen lehti nro L 153 , 06/06/1989 s. 0029 - 0029 Suomenk. erityispainos Alue 3 Nide 29 s. 0106  Ruotsink. erityispainos Alue 3 Nide 29 s. 0106

NEUVOSTON DIREKTIIVI,annettu 30 päivänä toukokuuta 1989,direktiivin 64/432/ETY muuttamisesta hallinnollisten alueiden ja tietyntyyppisiä sikoja koskevan luomistaudin serologisen tutkimuksen lopettamisen osalta (89/360/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen, ja erityisesti sen 43 artiklan,ottaa huomioon komission ehdotuksen,ottaa huomioon Euroopan parlamentin lausunnon(1),sekä katsoo, ettäeläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetussa neuvoston direktiivissä 64/432/ETY(2), sellaisena kuin se on viimeksi muutettuna direktiivillä 88/406/ETY(3), osaa jäsenvaltion alueesta on kuvattu käsitteellä alue,hallintoyksiköiden alalla tehdyn muutoksen vuoksi olisi Alankomaiden sallittava käyttää tätä yksikköä yhteisön sisäisessä kaupassa, jakoska tautitapaukset ovat tuotantorakenteen muutoksiin liittyen vähentyneet, on tarpeen olla alistamatta enää yhteisön sisäiseen kauppaan tarkoitettuja tietyntyyppisiä sikoja serologisille tutkimuksille,ON ANTANUT TÄMÄN DIREKTIIVIN:1 artikla Muutetaan direktiiviä 64/432/ETY seuraavasti:1 Korvataan 2 artiklan o kohdan seitsemännessä luetelmakohdassa termi "provincie" termillä "RVV-Kring".2 Korvataan 3 artiklan 4 kohdassa sanat "kuin yli 25 kiloa painavista sioista" sanoilla "kuin yli neljän kuukauden ikäisistä jalostussioista".3 Korvataan liitteessä F olevan mallin III alaviite 6 seuraavasti:"Seroagglutinaatio- ja komplementtifiksaatioreaktiotutkimuksia sovelletaan vain yli neljän kuukauden ikäisiin jalostussikoihin".2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä lokakuuta 1989. Niiden on ilmoitettava tästä komissiolle viipymättä.3 artikla Tämä direktiivi on osoitettu kaikille jäsenvaltioille.Tehty Brysselissä 30 päivänä toukokuuta 1989.Neuvoston puolestaPuheenjohtajaC. ROMERO HERRERA(1) EYVL N:o C 96, 17.4.1989(2) EYVL N:o 121, 29.7.1964, s. 1977/64(3) EYVL N:o L 194, 22.7.1988, s. 1


Avis juridique important

|

31994L0045

Neuvoston direktiivi 94/45/EY, annettu 22 päivänä syyskuuta 1994, eurooppalaisen yritysneuvoston perustamisesta tai työntekijöiden tiedottamis- ja kuulemismenettelyn käyttöönottamisesta yhteisönlaajuisissa yrityksissä tai yritysryhmissä

Virallinen lehti nro L 254 , 30/09/1994 s. 0064 - 0072 Suomenk. erityispainos Alue 5 Nide 6 s. 0160  Ruotsink. erityispainos Alue 5 Nide 6 s. 0160

NEUVOSTON DIREKTIIVI 94/45/EY,annettu 22 päivänä syyskuuta 1994,eurooppalaisen yritysneuvoston perustamisesta tai työntekijöiden tiedottamis- ja kuulemismenettelyn käyttöönottamisesta yhteisönlaajuisissa yrityksissä tai yritysryhmissä EUROOPAN UNIONIN NEUVOSTO, jokaottaa huomioon sosiaalipolitiikasta tehdyn sopimuksen, joka on liitteenä sosiaalipolitiikasta tehdyssä pöytäkirjassa (N:o 14), joka on liitteenä Euroopan yhteisön perustamissopimuksessa, ja erityisesti sen 2 artiklan 2 kohdan,ottaa huomioon komission ehdotuksen(1),ottaa huomioon talous- ja sosiaalikomitean lausunnon(2),noudattaa 189 c artiklassa määrättyä menettelyä(3),sekä katsoo, ettäEuroopan yhteisön perustamissopimuksen liitteenä olevan sosiaalipolitiikasta tehdyn pöytäkirjan perusteella Belgian kuningaskunta, Tanskan kuningaskunta, Saksan liittotasavalta, Helleenien tasavalta, Espanjan kuningaskunta, Ranskan tasavalta, Irlanti, Italian tasavalta, Luxemburgin suurherttuakunta, Alankomaiden kuningaskunta ja Portugalin tasavalta (jäljempänä "jäsenvaltiot"), jotka haluavat panna täytäntöön vuoden 1989 sosiaalisen peruskirjan, ovat tehneet sopimuksen sosiaalipolitiikasta,mainitun sopimuksen 2 artiklan 2 kohdassa mahdollistetaan se, että neuvosto antaa direktiivein säännökset vähimmäisvaatimuksista,kyseisen sopimuksen 1 artiklan mukaan yhteisön ja jäsenvaltioiden tavoitteena on erityisesti työmarkkinaosapuolten välisen vuoropuhelun edistäminen,työntekijöiden sosiaalisia perusoikeuksia koskevan yhteisön peruskirjan 17 kohdassa määrätään muun muassa, että "työntekijöille tiedottamista, heidän kuulemistaan ja osallistumistaan on kehitettävä tarkoituksenmukaisesti, ottaen huomioon eri jäsenvaltioissa voimassa olevat käytännöt"; "tämä koskee erityisesti sellaisia yrityksiä tai yritysryhmiä, joilla on yrityksiä tai liikelaitoksia useissa jäsenvaltioissa",neuvosto ei jäsenvaltioiden välisestä laajasta yhteisymmärryksestä huolimatta ole voinut päättää ehdotuksesta direktiiviksi eurooppalaisen yritysneuvoston perustamisesta yhteisönlaajuisiin yrityksiin tai yritysryhmiin työntekijöille tiedottamista ja heidän kuulemistaan varten(4), sellaisena kuin ehdotus on muutettuna 3 päivänä joulukuuta 1991(5),komissio on sosiaalipolitiikasta tehdyn sopimuksen 3 artiklan 2 kohdan mukaisesti kuullut työmarkkinaosapuolia yhteisön tasolla yhteisön toimien mahdollisesta suuntaamisesta työntekijöille tiedottamisen ja heidän kuulemisensa osalta yhteisönlaajuisissa yrityksissä ja yritysryhmissä,arvioituaan tämän kuulemisen jälkeen, että yhteisön toiminta on suotavaa, komissio on kuullut työmarkkinaosapuolia uudelleen kyseisen sopimuksen 3 artiklan 3 kohdan mukaisesti suunnitellun ehdotuksen sisällöstä, ja työmarkkinaosapuolet ovat toimittaneet komissiolle lausuntonsa,työmarkkinaosapuolet eivät ole tämän toisen kuulemisvaiheen yhteydessä ilmoittaneet komissiolle halustaan aloittaa prosessia, joka voisi johtaa sopimuksen solmimiseen, sellaisena kuin siitä määrätään kyseisen sopimuksen 4 artiklassa,sisämarkkinoiden toiminta sisältää yritysten keskittymisen, rajat ylittävien fuusioiden, yritysvaltauksien ja yhteisyritysten prosessin ja näin ollen yritysten ja yritysryhmien ylikansallistumisen; taloudellisen toiminnan sopusointuisen kehityksen varmistamiseksi on tarpeen, että useissa jäsenvaltioissa toimivat yritykset ja yritysryhmät tiedottavat niille työntekijöidensä edustajille, joita niiden päätökset koskevat, ja kuulevat heitä,jäsenvaltioiden lainsäädännössä tai käytännössä säädettyjä työntekijöiden tiedottamis- ja kuulemismenettelyjä ei useinkaan ole mukautettu sen yksikön ylikansalliseen rakenteeseen, joka tekee näitä työntekijöitä koskevan päätöksen; tämä tilanne voi johtaa epätasa-arvoiseen kohteluun niiden työntekijöiden osalta, joita päätös koskee samassa yrityksessä tai samassa ryhmässä,on toteutettava aiheelliset toimenpiteet sen varmistamiseksi, että yhteisönlaajuisissa yrityksissä tai yritysryhmissä työskenteleville työntekijöille tiedotetaan ja heitä kuullaan asianmukaisesti, kun heitä koskevia päätöksiä tehdään muussa jäsenvaltiossa kuin siinä, jossa he työskentelevät,sen varmistamiseksi, että useissa jäsenvaltioissa toimivien yritysten tai yritysryhmien työntekijöille tiedotetaan ja heitä kuullaan asianmukaisesti, on perustettava eurooppalainen yritysneuvosto tai otettava käyttöön muita tarkoituksenmukaisia menettelyjä työntekijöille tiedottamiseksi ja heidän kuulemisekseen ylikansallisesti,tätä varten vaikuttaa tarpeelliselta antaa määritelmä käsitteelle määräysvaltaa käyttävä yritys, joka liittyy ainoastaan tähän direktiiviin eikä vaikuta tulevaisuudessa laadittavissa teksteissä mahdollisesti annettavaan yritysryhmän tai määräysvallan käsitteen määritelmään,näiden yritysten ja yritysryhmien työntekijöiden tiedottamis- ja kuulemismenettelyjen on koskettava kaikkia liikkeitä tai tapauksen mukaan kaikkia ryhmän jäsenyrityksiä, jotka sijaitsevat jäsenvaltioissa, riippumatta siitä, sijaitseeko yrityksen keskushallinto tai, kun on kyse ryhmästä, määräysvaltaa käyttävä yritys jäsenvaltioiden alueella,osapuolten sopimusvapauden mukaisesti työntekijöiden edustajien ja yrityksen johdon tai määräävää vaikutusvaltaa käyttävän yrityksen johdon tehtävänä on määrittää yhteisellä sopimuksella eurooppalaisen yritysneuvoston luonne, kokoonpano, tehtävät, työtavat, menettelytavat ja taloudelliset voimavarat tai muut tiedottamis- ja kuulemismenettelyt siten, että ne on mukautettu omaan erityistilanteeseen,toissijaisuusperiaatteen mukaisesti jäsenvaltioiden tehtävänä on määrittää, ketkä edustavat työntekijöitä, ja erityisesti säätää aiheellisiksi katsomissaan tapauksissa eri työntekijäryhmien tasapuolisesta edustuksesta,olisi kuitenkin säädettävä toissijaisista vaatimuksista, joita sovelletaan osapuolten niin päättäessä, kun keskushallinto kieltäytyy aloittamasta neuvotteluja tai kun neuvotteluissa ei päästä sopimukseen,lisäksi työntekijöiden edustajat voivat päättää olla pyytämättä eurooppalaisen yritysneuvoston perustamista tai kyseiset osapuolet voivat sopia muista menettelyistä työntekijöille tiedottamiseksi ja heidän kuulemisekseen ylikansallisesti,eurooppalaiselle yritysneuvostolle, joka on perustettu, kun osapuolten välillä ei ole päästy sopimukseen, jotta tämä direktiivin tavoite voitaisiin panna täytäntöön, on tiedotettava ja sitä on kuultava yrityksen tai yritysryhmän toiminnasta siten, että se voi arvioida toiminnan mahdolliset vaikutukset työntekijöiden etuihin ainakin kahdessa eri jäsenvaltiossa, sanotun kuitenkaan rajoittamatta osapuolten mahdollisuutta sopia asiasta toisin; tätä varten yritys tai määräävää vaikutusvaltaa käyttävä yritys on velvoitettava toimittamaan työntekijöiden nimetyille edustajille yleisiä tietoja työntekijöiden eduista ja yksityiskohtaisempia tietoja sellaisista yrityksen tai yritysryhmän toiminnan näkökohdista, jotka vaikuttavat työntekijöiden etuihin; eurooppalaisen yritysneuvoston on voitava antaa lausunto kokouksen päätyttyä,tietyistä päätöksistä, jotka vaikuttavat huomattavasti työntekijöiden etuihin, on tiedotettava ja niissä on kuultava työntekijöiden nimettyjä edustajia mahdollisimman pian,olisi säädettävä, että työntekijöiden edustajat tämän direktiivin mukaisesti toimiessaan saavat tehtäviään suorittaessaan saman suojan ja samanlaiset takuut kuin työntekijöiden edustajille on heidän työpaikkamaansa lainsäädännössä ja/tai käytännössä mahdollistettu; heitä ei saa syrjiä heidän toimintansa lainmukaisen suorittamisen vuoksi ja heidän on saatava riittävä suoja erottamista ja muita seuraamuksia vastaan,kun on kyse yrityksestä tai määräävää vaikutusvaltaa käyttävästä yrityksestä, jonka keskushallinto sijaitsee jäsenvaltioiden alueen ulkopuolella, tarvittaessa erikseen nimettävän yrityksen edustajan jäsenvaltiossa tai, jollei edustajaa ole, jäsenvaltiossa eniten työntekijöitä työllistävän liikkeen tai määräysvaltaa käyttävän yrityksen, on pantava tämän direktiivin säännökset työntekijöille tiedottamisesta ja heidän kuulemisestaan täytäntöön,sallittava eritysjärjestely sellaisille yhteisönlaajuisille yrityksille ja yritysryhmille, joissa on tämän direktiivin täytäntöönpanopäivänä voimassa kaikkiin työntekijöihin sovellettava sopimus, jossa määrätään työntekijöille tiedottamisesta ja heidän kuulemisestaan ylikansallisesti, jajäsenvaltioiden on toteutettava tarvittavat toimenpiteet, jos tässä direktiivissä säädettyjä velvoitteita ei noudateta,ON ANTANUT TÄMÄN DIREKTIIVIN:I JAKSO YLEISET SÄÄNNÖKSET 1 artikla Tavoite1. Tämän direktiivin tavoitteena on parantaa yhteisönlaajuisten yritysten ja yritysryhmien työntekijöiden oikeutta saada tietoa ja oikeutta tulla kuulluksi.2. Tätä tarkoitusta varten perustetaan eurooppalainen yritysneuvosto tai otetaan käyttöön työntekijöiden tiedottamis- ja kuulemismenettely kussakin yhteisönlaajuisessa yrityksessä ja yritysryhmässä sitä 5 artiklan 1 kohdassa tarkoitetun menettelyn mukaisesti pyydettäessä, jotta kyseisille työntekijöille voidaan tiedottaa ja heitä voidaan kuulla tässä direktiivissä säädetyin edellytyksin, direktiivissä säädettyjen yksityiskohtaisten sääntöjen mukaisesti ja siinä säädetyin vaikutuksin.3. Poiketen siitä, mitä 2 kohdassa säädetään, kun 2 artiklan 1 kohdan c alakohdassa tarkoitettu yhteisönlaajuinen yritysryhmä sisältää yhden tai useampia yrityksiä tai yritysryhmiä, jotka ovat 2 artiklan 1 kohdan a tai c alakohdassa tarkoitettuja yhteisönlaajuisia yrityksiä tai yritysryhmiä, ryhmän tasolle perustetaan eurooppalainen yritysneuvosto, jollei 6 artiklassa tarkoitettujen sopimusten määräyksistä muuta johdu.4. Jollei 6 artiklassa tarkoitetuissa sopimuksissa määrätä laajemmasta soveltamisalasta, koskevat 1 kohdassa tarkoitetun tavoitteen saavuttamiseksi perustetun eurooppalaisen yritysneuvoston valtuudet ja toimivalta sekä käyttöönotetun työntekijöiden kuulemis- ja tiedottamismenettelyn ala, kun on kyse yhteisönlaajuisesta yrityksestä, kaikkia jäsenvaltioissa sijaitsevia liikkeitä ja, kun on kyse yhteisönlaajuisesta yritysryhmästä, kaikkia ryhmän jäsenvaltioissa sijaitsevia jäsenyrityksiä.5. Jäsenvaltiot voivat säätää, että tätä direktiiviä ei sovelleta kauppalaivaston miehistöön.2 artikla Määritelmät1. Tässä direktiivissä tarkoitetaan:a) "yhteisönlaajuisella yrityksellä" yritystä, jolla on vähintään 1 000 työntekijää jäsenvaltioissa ja vähintään kahdessa eri jäsenvaltiossa kussakin vähintään 150 työntekijää;b) "yritysryhmällä" ryhmää, joka käsittää määräysvaltaa käyttävän yrityksen sekä määräysvallassa olevat yritykset;c) "yhteisönlaajuisella yritysryhmällä" yritysryhmää, joka täyttää seuraavat edellytykset:- sillä on vähintään 1 000 työntekijää jäsenvaltioissa,- se käsittää vähintään kaksi ryhmän jäsenyritystä eri jäsenvaltioissaja- vähintään yksi ryhmän jäsenyritys työllistää vähintään 150 työntekijää jäsenvaltiossa ja vähintään toinen ryhmän jäsenyrityksistä työllistää vähintään 150 työntekijää toisessa jäsenvaltiossa;d) "työntekijöiden edustajilla" kansallisessa lainsäädännössä ja/tai käytännössä tarkoitettuja työntekijöiden edustajia;e) "keskushallinnolla" yhteisönlaajuisen yrityksen tai, kun on kyse yhteisönlaajuisesta yritysryhmästä, määräysvaltaa käyttävän yrityksen ylintä johtoa;f) "kuulemisella" näkemystenvaihtoa ja vuoropuhelua työntekijöiden edustajien ja keskushallinnon tai muun asianmukaisen yritysjohdon tason välillä;g) "eurooppalaisella yritysneuvostolla" toimikuntaa, joka on perustettu 1 artiklan 2 kohdan tai liitteessä esitettyjen määräysten mukaisesti työntekijöille tiedottamisen ja heidän kuulemisensa panemiseksi täytäntöön;h) "erityisellä neuvotteluryhmällä" ryhmää, joka on perustettu 5 artiklan 2 kohdan mukaisesti neuvottelemaan keskushallinnon kanssa eurooppalaisen yritysneuvoston perustamisesta tai työntekijöiden tiedottamis- ja kuulemismenettelyn käyttöönotosta 1 artiklan 2 kohdan mukaisesti.2. Tässä direktiivissä tarkoitetut työntekijöiden lukumäärärajat vahvistetaan kansallisen lainsäädännön ja/tai käytännön mukaisesti laskemalla niiden työntekijöiden, osapäivätyöntekijät mukaan lukien, keskimääräinen lukumäärä, jotka ovat olleet työssä viimeisen kahden vuoden aikana.3 artikla "Määräysvaltaa käyttävän yrityksen" määritelmä1. Tässä direktiivissä tarkoitetaan "määräysvaltaa käyttävällä yrityksellä" yritystä, jolla on määräävä vaikutusvalta toiseen yritykseen eli "määräysvallassa olevaan yritykseen" nähden, esimerkiksi omistuksen, rahoitukseen osallistumisen tai yrityksen sääntöjen perusteella.2. Yrityksellä katsotaan olevan määräävä vaikutusvalta toisessa yrityksessä, jollei toisin todisteta, kun se suoraan tai välillisesti:a) omistaa enemmistön kyseisen yrityksen merkitystä pääomastataib) hallitsee yritysten osakkeisiin perustuvan äänioikeuden enemmistöntaic) voi nimittää enemmän kuin puolet yrityksen hallinto-, johto- tai valvontaelimen jäsenistä.3. Edellä 2 kohdan soveltamiseksi määräysvaltaa käyttävän yrityksen äänestys- ja nimitysoikeudet sisältävät kaikki määräysvallassa olevan yrityksen kyseiset oikeudet sekä omissa nimissään, mutta määräysvaltaa käyttävän yrityksen tai määräysvallassa olevan yrityksen puolesta toimivan henkilön tai elimen kyseiset oikeudet.4. Sen estämättä, mitä 1 ja 2 kohdassa säädetään, yritys ei ole "määräysvaltaa käyttävä yritys" sellaiseen muuhun yritykseen nähden, jossa sillä on osuus, kun on kyse yrityskeskittymien valvonnasta 21 päivänä joulukuuta 1989 annetun neuvoston asetuksen (ETY) N:o 4064/89(6) 3 artiklan 5 kohdan a tai c alakohdassa tarkoitetusta yhtiöstä.5. Määräävää vaikutusvaltaa ei katsota osoitetuksi pelkästään sen perusteella, että valtuutettu henkilö suorittaa selvitystilaa, konkurssia, maksukyvyttömyyttä, maksujen lakkauttamista, akordia tai vastaavaa menettelyä koskevia tehtäviään jäsenvaltion lainsäädännön mukaan.6. "Määräysvaltaa käyttävää yritystä" määriteltäessä on sovellettava kyseiseen yritykseen sovellettavaa jäsenvaltion lainsäädäntöäJos yritykseen ei sovelleta jäsenvaltion lainsäädäntöä, on sovellettava sen jäsenvaltion lainsäädäntöä, jonka alueella yrityksen edustaja sijaitsee tai, jollei edustajaa ole, sen jäsenvaltion lainsäädäntöä, jonka alueella sijaitsee sen ryhmään kuuluvan, eniten työntekijöitä työllistävän yrityksen keskushallinto.7. Jos, 2 kohtaa sovellettaessa, lait ovat ristiriidassa keskenään ja kaksi tai sitä useampi yritys täyttää tässä yhden tai useamman 2 kohdassa vahvistetun perusteen, sen yrityksen, joka täyttää 2 kohdan c alakohdassa vahvistetun perusteen, katsotaan olevan määräysvaltaa käyttävä yritys, sanotun kuitenkaan rajoittamatta sen näyttämistä, että jollakin muulla yrityksellä voi olla määräävä vaikutusvalta.II JAKSO EUROOPPALAISEN YRITYSNEUVOSTON PERUSTAMINEN TAI TYÖNTEKIJÖIDEN TIEDOTTAMIS- JA KUULEMISMENETTELYN KÄYTTÖÖNOTTO 4 artikla Vastuu eurooppalaisen yritysneuvoston perustamisesta tai työntekijöiden tiedottamis- ja kuulemismenettelyn käyttöönotosta1. Keskushallinto vastaa 1 artiklan 2 kohdassa tarkoitetun eurooppalaisen yritysneuvoston perustamiseen tai työntekijöiden tiedottamis- ja kuulemismenettelyn käyttöönottoon tarvittavien edellytysten ja keinojen luomisesta yhteisönlaajuisessa yrityksessä tai yhteisönlaajuisessa yritysryhmässä.2. Kun keskushallinto ei sijaitse jäsenvaltiossa, tarvittaessa erikseen nimettävä keskushallinnon edustaja jäsenvaltiossa ottaa 1 kohdassa tarkoitetun vastuun.Jos tällaista edustajaa ei ole, 1 kohdassa tarkoitettu vastuu kuuluu sen liikkeen tai ryhmän yrityksen johdolle, joka työllistää suurimman määrän työntekijöitä jäsenvaltiossa.3. Tässä direktiivissä edustaja tai edustajat taikka, jollei edustajaa ole, 2 kohdan toisessa alakohdassa tarkoitettu johto katsotaan keskushallinnoksi.5 artikla Erityinen neuvotteluryhmä1. Edellä 1 artiklan 1 kohdassa tarkoitetun tavoitteen saavuttamiseksi keskushallinto aloittaa neuvottelut eurooppalaisen yritysneuvoston perustamiseksi tai tiedottamis- ja kuulemismenettelyn käyttöönottamiseksi omasta aloitteestaan tai vähintään kahden, kahdessa eri jäsenvaltiossa sijaitsevan yrityksen tai liikkeen vähintään sadan työntekijän tai heidän edustajiensa kirjallisesta pyynnöstä.2. Tätä varten perustetaan erityinen neuvotteluryhmä seuraavien suuntaviivojen mukaisesti:a) jäsenvaltioiden on määritettävä alueeltaan valittavien tai nimettävien erityisen neuvotteluryhmän jäsenten valitsemis- tai nimeämistapa.Jäsenvaltioiden on säädettävä, että sellaisten yritysten ja/tai liikkeiden työntekijöillä, joissa työntekijöillä ei ole edustajaa heistä riippumattomista syistä, on oikeus itse valita tai nimetä jäseniä erityiseen neuvotteluryhmään.Mitä toisessa alakohdassa säädetään, ei rajoita kansallista lainsäädäntöä ja/tai käytäntöä, joka koskee määräämistä työntekijöitä edustavaa elintä muodostettaessa;b) erityinen neuvotteluryhmä muodostuu vähintään kolmesta ja enintään seitsemästätoista jäsenestä;c) valinnan tai nimeämisen yhteydessä olisi varmistettava:- ensiksi yhden jäsenen edustus sellaiselle jäsenvaltiolle, jossa yhteisönlaajuisella yrityksellä on yksi tai useampia liikkeitä taikka jossa yhteisönlaajuisella yritysryhmällä on määräysvaltaa käyttävä yritys tai yksi tai useampia määräysvallassa olevia yrityksiä,- sen jälkeen ylimääräisten jäsenten edustus suhteutettuna liikelaitoksessa, määräysvaltaa käyttävässä yrityksessä tai määräysvallassa olevissa yrityksissä työskentelevien työntekijöiden lukumäärään, sellaisena kuin se on säädettynä sen jäsenvaltion lainsäädännössä, jonka alueella keskushallinto sijaitsee;d) keskushallinnolle ja paikallisjohdolle ilmoitetaan erityisen neuvotteluryhmän kokoonpanosta.3. Erityisen neuvotteluryhmän tehtävänä on vahvistaa kirjallisella sopimuksella keskushallinnon kanssa eurooppalais(t)en yritysneuvoston (-neuvostojen) toimiala, kokoonpano, tehtävät, toimikausi tai työntekijöiden tiedottamis- ja kuulemismenettelyn täytäntöönpanon yksityiskohtaiset säännöt.4. Jotta päästäisiin sopimukseen 6 artiklan mukaisesti, keskushallinto kutsuu koolle kokouksen erityisen neuvotteluryhmän kanssa. Keskushallinto ilmoittaa asiasta paikallisille johtoelimille.Erityistä neuvotteluryhmää voivat neuvotteluissa avustaa sen valitsemat asiantuntijat.5. Erityinen neuvotteluryhmä voi vähintään kahden kolmasosan enemmistöllä päättää olla aloittamatta neuvotteluja 4 kohdan mukaisesti tai lopettaa jo aloitetut neuvottelut.Tällainen päätös pysäyttää menettelyn 6 artiklassa tarkoitettuun sopimukseen pääsemiseksi. Kun tällainen päätös on tehty, liitteen määräyksiä ei sovelleta.Uusi pyyntö erityisen neuvotteluryhmän koolle kutsumiseksi voidaan esittää enintään kahden vuoden kuluttua kyseisen päätöksen jälkeen, paitsi jos osapuolet vahvistavat lyhyemmän määräajan.6. Keskushallinto huolehtii 3 ja 4 kohdassa tarkoitettujen neuvottelujen kustannuksista siten, että erityisellä neuvotteluryhmällä on mahdollisuus hoitaa tehtävänsä tarkoituksenmukaisesti.Jäsenvaltiot voivat tämän periaatteen mukaisesti vahvistaa säännöt erityisen neuvotteluryhmän toiminnan rahoituksesta. Ne voivat erityisesti rajoittaa rahoituksen koskemaan ainoastaan yhtä asiantuntijaa.6 artikla Sopimuksen sisältö1. Keskushallinnon ja erityisen neuvotteluryhmän on neuvoteltava yhteistyön hengessä, jotta päästäisiin sopimukseen 1 artiklan 1 kohdassa tarkoitettujen työntekijöille tiedottamisen ja heidän kuulemisensa täytäntöönpanojärjestelyistä.2. Edellä 1 kohdassa tarkoitetussa keskushallinnon ja erityisen neuvotteluryhmän välisessä sopimuksessa vahvistetaan, sanotun kuitenkaan rajoittamatta osapuolten sopimusvapautta:a) yhteisönlaajuisen yritysryhmän jäsenyritykset tai yhteisönlaajuiset liikelaitokset ja yritykset, joita sopimus koskee;b) eurooppalaisen yritysneuvoston kokoonpano, jäsenten lukumäärä, paikkojen jakautuminen ja toimikauden pituus;c) eurooppalaisen yritysneuvoston tehtävät sekä tiedottamis- ja kuulemismenettely;d) eurooppalaisen yritysneuvoston kokoontumispaikka, -tiheys ja kokousten kesto;e) eurooppalaiselle yritysneuvostolle myönnettävät taloudelliset ja aineelliset voimavarat;f) sopimuksen kesto ja sen uudelleen neuvottelua koskeva menettely.3. Keskushallinto ja erityinen neuvotteluryhmä voivat kirjallisesti päättää ottaa käyttöön yhden tai useampia tiedottamis- ja kuulemismenettelyjä eurooppalaisen yritysneuvoston perustamisen sijasta.Sopimuksessa on määrättävä ne yksityiskohtaiset säännöt, joiden mukaan työntekijöiden edustajilla on oikeus kokoontua keskustelemaan saamistaan tiedoista.Nämä tiedot koskevat erityisesti ylikansallisia kysymyksiä, joilla on työntekijöiden etuihin huomattava vaikutus.4. Edellä 2 ja 3 kohdassa tarkoitettuja sopimuksia eivät koske liitteessä esitetyt toissijaiset määräykset, ellei sopimuksissa toisin määrätä.5. Edellä 2 ja 3 kohdassa tarkoitettujen sopimusten tekemiseksi erityinen neuvotteluryhmä tekee päätöksen jäsentensä enemmistöllä.7 artikla Toissijaiset määräykset1. Direktiivin 1 artiklan 1 kohdassa tarkoitetun tavoitteen saavuttamiseksi sovelletaan sen jäsenvaltion lainsäädännön toissijaisia määräyksiä, jossa keskushallinto sijaitsee:- kun keskushallinto ja erityinen neuvotteluryhmä niin päättävättai- kun keskushallinto kieltäytyy aloittamasta neuvotteluja kuuden kuukauden kuluessa 5 artiklan 1 kohdassa tarkoitetusta pyynnöstätai- kun ne eivät voi kolmen vuoden kuluttua tästä pyynnöstä tehdä sopimusta siten kuin siitä 6 artiklassa säädetään, ja jos erityinen neuvotteluryhmä ei ole tehnyt 5 artiklan 5 kohdassa tarkoitettua päätöstä.2. Edellä 1 kohdassa tarkoitettujen toissijaisten määräysten, sellaisina kuin ne ovat annettuina jäsenvaltion lainsäädännössä, on täytettävä liitteessä olevat määräykset.III JAKSO ERINÄISIÄ SÄÄNNÖKSIÄ 8 artikla Luottamukselliset tiedot1. Jäsenvaltioiden on säädettävä, että erityisen neuvotteluryhmän ja eurooppalaisen yritysneuvoston jäsenet sekä heitä mahdollisesti avustavat asiantuntijat eivät saa ilmaista heille nimenomaisesti luottamuksellisina annettuja tietoja kolmannelle osapuolelle.Sama koskee työntekijöiden edustajia tiedottamis- ja kuulemismenettelyn yhteydessä.Tämä velvoite on voimassa paikasta riippumatta myös toimikauden jälkeen.2. Kunkin jäsenvaltion on säädettävä, että erityistapauksissa ja kansallisessa lainsäädännössä vahvistetuin edellytyksin ja rajoituksin sen alueelle sijoittuneen keskushallinnon ei edellytetä ilmoittavan tietoja, jotka ovat luonteeltaan sellaisia, että ne objektiivisten perusteiden mukaan tuottaisivat merkittävää haittaa tai vahinkoa yrityksen toimivuudelle.Kyseinen jäsenvaltio voi alistaa tämän poikkeuksen ennalta saatavan hallinnollisen tai oikeudellisen luvanvaraiseksi.3. Sillä edellytyksellä, että tällaisia säännöksiä on jo tämän direktiivin antopäivänä kansallisessa lainsäädännössä, jäsenvaltio voi määrätä erityisesti sellaisista alueelleen sijoittautuneista keskushallinnoista, joiden tiedottaminen ja mielipiteiden ilmaisu ovat suoraan ja suurimmaksi osaksi tietyn maailmankatsomuksen mukaista.9 artikla Eurooppalaisen yritysneuvoston ja tiedottamis- ja kuulemismenettelyn toimintaKeskushallinto ja eurooppalainen yritysneuvosto toimivat yhteistyön hengessä ottaen asianmukaisesti huomioon vastavuoroiset oikeudet ja velvoitteet.Sama koskee keskushallinnon ja työntekijöiden edustajien välistä yhteistyötä osana työntekijöiden tiedottamis- ja kuulemismenettelyä.10 artikla Työntekijöiden edustajien suojaErityisen neuvotteluryhmän jäsenet, eurooppalaisen yritysneuvoston jäsenet ja työntekijöiden edustajat saavat 6 artiklan 3 kohdassa tarkoitetun menettelyn yhteydessä tehtäviään suorittaessaan saman suojan ja samanlaiset takuut kuin työntekijöiden edustajille on annettu työpaikkamaan kansallisen lainsäädännön ja/tai käytännön mukaan.Tämä koskee erityisesti osallistumista erityisen neuvotteluryhmän tai eurooppalaisen yritysneuvoston kokouksiin taikka muihin 6 artiklan 3 kohdassa tarkoitetun sopimuksen mukaisesti järjestettyihin kokouksiin sekä palkan maksua yhteisönlaajuisen yrityksen tai yritysryhmän henkilöstöön kuuluville ajalta, jonka he ovat tehtäviään suorittaessaan poissa työstä.11 artikla Tämän direktiivin noudattaminen1. Kunkin jäsenvaltion on varmistettava, että sen alueella sijaitseva, yhteisönlaajuisen yrityksen liikkeiden johto ja yhteisönlaajuisen yritysryhmän jäsenyritysten johto sekä niiden työntekijöiden edustajat tai tapauksen mukaan niiden työntekijät noudattavat tässä direktiivissä säädettyjä velvoitteita riippumatta siitä, sijaitseeko keskushallinto sen alueella.2. Jäsenvaltioiden on varmistettava, että yritykset asettavat 2 artiklan 1 kohdan a ja c alakohdassa tarkoitetut työntekijöiden lukumäärää koskevat tiedot saataville niiden osapuolten pyynnöstä, joita tämän direktiivin soveltaminen koskee.3. Jäsenvaltioiden on toteutettava aiheelliset toimenpiteet, jos tätä direktiiviä ei noudateta; niiden on erityisesti huolehdittava siitä, että on olemassa hallinnollisia tai oikeudellisia menettelyjä, joilla mahdollistetaan tästä direktiivistä aiheutuvien velvoitteiden täyttäminen.4. Jäsenvaltioiden on 8 artiklaa soveltaessaan säädettävä hallinnollisista tai oikeudellisista muutoksenhakumenettelyistä, jotka ovat työntekijöiden käytettävissä keskushallinnon edellyttäessä tietojen pitämistä luottamuksellisina tai jättäessä mainitun artiklan mukaiset tiedot antamatta.Näihin menettelyihin voi kuulua kyseisen tiedon luottamuksellisena pitämiseen tarkoitettuja menettelyjä.12 artikla Tämän direktiivin ja muiden säännösten välinen suhde1. Tätä direktiiviä sovelletaan kuitenkaan rajoittamatta työntekijöiden joukkovähentämistä koskevan jäsenvaltioiden lainsäädännön lähentämisestä 17 päivänä helmikuuta 1975 annetun neuvoston direktiivin 75/129/ETY(7) ja työntekijöiden oikeuksien turvaamista yrityksen tai liikkeen taikka liiketoiminnan osan luovutuksen yhteydessä koskevan jäsenvaltioiden lainsäädännön lähentämisestä 14 päivänä helmikuuta 1977 annetun neuvoston direktiivin 77/187/ETY(8) mukaisesti toteutettujen toimenpiteiden soveltamista.2. Tämä direktiivi ei vaikuta kansallisen lainsäädännön mukaan voimassa oleviin työntekijöiden oikeuksiin saada tietoa ja tulla kuulluksi.13 artikla Voimassa olevat sopimukset1. Tästä direktiivistä aiheutuvat velvoitteet eivät koske niitä yhteisönlaajuisia yrityksiä ja yritysryhmiä, joissa on voimassa joko 14 artiklan 1 kohdassa säädettynä tai tätä aiemmin säädettynä päivänä kyseisessä jäsenvaltiossa täytäntöönpantu, koko henkilöstöä koskeva sopimus, jossa määrätään työntekijöille tiedottamisesta ja heidän kuulemisestaan ylikansallisesti, sanotun kuitenkaan rajoittamatta 2 kohdan säännösten soveltamista.2. Kun 1 kohdassa tarkoitetut sopimukset päättyvät, sopimusosapuolet voivat yhteisesti päättää jatkaa niitä.Jos näin ei tapahdu, sovelletaan tämän direktiivin säännöksiä.14 artikla Loppusäännökset1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 22 päivänä syyskuuta 1996 tai varmistettava viimeistään kyseisenä päivänä, että työmarkkinaosapuolet ottavat sopimuksin käyttöön tarvittavat määräykset, ja jäsenvaltioiden on toteutettava tarvittavat toimenpiteet voidakseen aina taata tämän direktiivin edellyttämien tavoitteiden toteutumisen. Niiden on ilmoitettava tästä komissiolle viipymättä.2. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on päätettävä, miten viittaukset tehdään.15 artikla Komission suorittama uudelleentarkasteluKomissio tarkastelee viimeistään 22 päivänä syyskuuta 1999 jäsenvaltioiden ja Euroopan tasolla toimivien työmarkkinaosapuolten kanssa uudelleen tämän direktiivin soveltamista koskevia yksityiskohtaisia sääntöjä ja erityisesti sitä, ovatko työntekijöiden lukumäärärajat tarkoituksenmukaisia, ja ehdottaa neuvostolle tarpeen mukaan tarvittavia muutoksia.16 artikla Tämä direktiivi on osoitettu kaikille jäsenvaltioille.Tehty Brysselissä 22 päivänä syyskuuta 1994.Neuvoston puolestaPuheenjohtajaN. BLÜM(1) EYVL N:o C 135, 18.5.1994, s. 8 ja EYVL N:o C 199, 21.7.1994, s. 10(2) Lausunto on annettu 1 päivänä kesäkuuta 1994.(3) Euroopan parlamentin 4 päivänä toukokuuta 1994 antama lausunto (EYVL N:o C 205, 25.7.1994), neuvoston 18 päivänä heinäkuuta 1994 hyväksymä yhteinen kanta (EYVL N:o C 244, 31.8.1994, s. 37).(4) EYVL N:o C 39, 15.2.1991, s. 10(5) EYVL N:o C 336, 31.12.1991, s. 11(6) EYVL N:o L 395, 30.12.1989, s. 1(7) EYVL N:o L 48, 22.2.1975, s. 29. Direktiivi sellaisena kuin se on muutettuna direktiivillä 92/56/ETY (EYVL N:o L 245, 26.8.1992, s. 3).(8) EYVL N:o L 61, 5.3.1977, s. 26LIITE Direktiivin 7 artiklassa tarkoitetut TOISSIJAISET MÄÄRÄYKSET 1. Direktiivin 1 artiklan 1 kohdassa tarkoitetun tavoitteen saavuttamiseksi sekä direktiivin 7 artiklan 1 kohdassa säädetyissä tapauksissa perustetaan eurooppalainen yritysneuvosto, jonka toimivaltaa ja muodostusta koskevat seuraavat säännöt:a) eurooppalaisen yritysneuvoston toimivalta rajoittuu sellaisten asioiden tiedottamiseen ja niistä kuulemiseen, jotka koskevat koko yhteisönlaajuista yritystä tai yritysryhmää taikka vähintään kahta eri jäsenvaltioissa sijaitsevaa ryhmän liikettä tai yritystä.Kun on kyse 4 artiklan 2 kohdassa tarkoitetuista yrityksistä tai yritysryhmistä, eurooppalaisen yritysneuvoston toimivalta rajoittuu asioihin, jotka koskevat kaikkia jäsenvaltioissa sijaitsevia liikkeitä tai kaikkia ryhmän yrityksiä, tai jotka koskevat vähintään kahta eri jäsenvaltiossa sijaitsevan ryhmän liikettä tai yritystä;b) eurooppalainen yritysneuvosto muodostuu yhteisönlaajuisen yrityksen tai yritysryhmän työntekijöistä, jotka työntekijöiden edustajat tai, jollei edustajia ole, työntekijät ovat valinneet tai nimenneet työntekijöiden keskuudesta.Eurooppalaisen yritysneuvoston jäsenet valitaan tai nimetään kansallisen lainsäädännön ja/tai käytännön mukaisesti;c) eurooppalaisessa yritysneuvostossa on vähintään kolme ja enintään kolmekymmentä jäsentä.Jos koko sitä edellyttää, se valitsee keskuudestaan rajoitetun komitean, jossa on enintään kolme jäsentä.Komitea vahvistaa työjärjestyksensä;d) eurooppalaisen yritysneuvoston jäseniä valittaessa tai nimettäessä olisi varmistettava- ensiksi yhden jäsenen edustus sellaiselle jäsenvaltiolle, jossa yhteisönlaajuisella yrityksellä on yksi tai useampia liikelaitoksia tai jossa yhteisönlaajuisella yritysryhmällä on määräävää vaikutusvaltaa käyttävä yritys taikka yksi tai useampia vaikutusvallassa olevia yrityksiä,- sen jälkeen ylimääräisten jäsenten edustus suhteessa liikkeessä määräävää vaikutusvaltaa käyttävän yrityksen tai vaikutusvallassa olevien yritysten työntekijöiden lukumäärään, sellaisena kuin se on säädettynä sen jäsenvaltion lainsäädännössä, jonka alueella keskushallinto sijaitsee;e) keskushallinnolle ja muulle asianmukaiselle yritysjohdon tasolle ilmoitetaan eurooppalaisen yritysneuvoston muodostuksesta;f) eurooppalainen yritysneuvosto tarkastelee neljä vuotta perustamisensa jälkeen, olisiko aloitettava neuvottelut, jotta päästäisiin direktiivin 6 artiklassa tarkoitettuun sopimukseen tai voitaisiin jatkaa tämän liitteen mukaisesti annettujen toissijaisten määräysten soveltamista.Direktiivin 6 ja 7 artiklaa sovelletaan soveltuvin osin, jos päätetään neuvotella sopimus direktiivin 6 artiklan mukaisesti, jolloin ilmaisu "erityinen neuvotteluryhmä" korvataan ilmaisulla "eurooppalainen yritysneuvosto".2. Eurooppalaisella yritysneuvostolla on oikeus kokoontua keskushallinnon kanssa kerran vuodessa voidakseen saada tietoa ja tulla kuulluksi keskushallinnon laatiman kertomuksen perusteella yhteisönlaajuisen yrityksen tai yritysryhmän toiminnan kehityksestä ja sen näkymistä. Paikallisille johtoelimille ilmoitetaan asiasta.Kokous koskee erityisesti yrityksen tai yritysryhmän rakennetta, taloudellista tilannetta ja rahoitustilannetta, toimintojen mahdollista kehittymistä, tuotantoa ja myyntiä, työvoimatilannetta ja sen mahdollista kehitystä, investointeja, huomattavia organisaatiomuutoksia, uusien työmenetelmien tai tuotantomenetelmien käyttöönottoa, tuotannon siirtoja, fuusioita, yritysten, laitosten taikka niiden merkittävien osien supistuksia tai sulkemista ja työntekijöiden joukkovähentämistä.3. Kun on kyse poikkeuksellisista olosuhteista, jotka vaikuttavat huomattavasti työntekijöiden etuihin erityisesti yritysten tai liikkeiden uudelleen sijoittamisen, sulkemisen taikka työntekijöiden joukkovähentämisen osalta, rajoitetulla komitealla tai, jollei kyseistä komiteaa ole, eurooppalaisella yritysneuvostolla on oikeus saada tietää asiasta. Sillä on oikeus kokoontua omasta pyynnöstään keskushallinnon tai muun yhteisönlaajuisen yrityksen tai yritysryhmän tarkoituksenmukaisemman yritysjohdon tason kanssa, jonka toimivallassa on tehdä päätöksiä, saadakseen tietoa ja tullakseen kuulluksi työntekijöiden etuihin huomattavasti vaikuttavissa toimenpiteissä.Rajoitetun komitean kanssa järjestettyyn kokoukseen voivat osallistua myös ne eurooppalaisen yritysneuvoston jäsenet, jotka sellaiset liikkeet ja/tai yritykset, joita kyseiset toimenpiteet suoraan koskevat, ovat valinneet tai nimenneet,Tiedottamista ja kuulemista koskeva kokous järjestetään mahdollisimman pian yhteisönlaajuisen yrityksen tai yritysryhmän ylimmän johdon tai muun tarkoituksenmukaisen yritysjohdon tason laatiman kertomuksen perusteella, josta voidaan antaa lausunto kokouksen lopussa tai kohtuullisen määräajan kuluttua.Tämä kokous ei vaikuta keskushallinnon erityisiin oikeuksiin.4. Jäsenvaltiot voivat vahvistaa tiedottamista ja kuulemista koskevien kokousten puheenjohtajuutta koskevat säännöt.Ennen kokoustaan keskushallinnon kanssa Eurooppalainen yritysneuvosto tai rajoitettu komitea, jota on tarvittaessa laajennettu 3 kohdan toisen alakohdan mukaisesti, voi kokoontua ilman että kyseinen johto on läsnä.5. Eurooppalaisen yritysneuvoston jäsenet ilmoittavat yhteisönlaajuisen yritysryhmän liikkeiden tai yritysten työntekijöiden edustajille tai, jollei edustajia ole, työntekijöille itselleen tämän liitteen määräysten mukaisesti täytäntöönpannun tiedottamis- ja kuulemismenettelyn sisällöstä ja tuloksista, sanotun kuitenkaan rajoittamatta direktiivin 8 artiklan soveltamista.6. Eurooppalaista yritysneuvostoa tai rajoitettua komiteaa voivat avustaa sen valitsemat asiantuntijat siinä määrin kuin se on tarpeen komitean tehtävien suorittamiseksi.7. Keskushallinto huolehtii eurooppalaisen yritysneuvoston toiminnasta aiheutuvista kustannuksista.Kyseinen keskushallinto osoittaa eurooppalaisen yritysneuvoston jäsenille taloudelliset ja aineelliset voimavarat, jotka ovat tarpeen heidän tehtävänsä asianmukaiseksi hoitamiseksi.Keskushallinto vastaa erityisesti, jollei toisin sovita, kokousten järjestely- ja tulkkauskustannuksista sekä eurooppalaisen yritysneuvoston ja rajoitetun komitean jäsenten majoitus- ja matkakustannuksista.Jäsenvaltiot voivat näiden periaatteiden mukaisesti vahvistaa säännöt eurooppalaisen yritysneuvoston toiminnan rahoituksesta. Ne voivat erityisesti rajoittaa rahoituksen koskemaan ainoastaan yhtä asiantuntijaa.


Avis juridique important

|

31964L0221

Neuvoston direktiivi 64/221/ETY, annettu 25 päivänä helmikuuta 1964, ulkomaalaisten liikkumista ja oleskelua koskevien, yleiseen järjestykseen ja turvallisuuteen sekä kansanterveyteen perustuvien erityistoimenpiteiden yhteensovittamisesta

Virallinen lehti nro 056 , 04/04/1964 s. 0850 - 0857 Suomenk. erityispainos Alue 5 Nide 1 s. 0028  Tanskank. erityispainos: Sarja I Alue 1963-1964 s. 0109  Ruotsink. erityispainos Alue 5 Nide 1 s. 0028  Englannink. erityispainos: Sarja I Alue 1963-1964 s. 0117  Kreikank. erityispainos: Luku 05 Nide 1 s. 0016  Espanjank. erityispainos: Luku 05 Nide 1 s. 0036  Portugalink. erityispainos: Luku 05 Nide 1 s. 0036

NEUVOSTON DIREKTIIVI,annettu 25 päivänä helmikuuta 1964,ulkomaalaisten liikkumista ja oleskelua koskevien, yleiseen järjestykseen ja turvallisuuteen sekä kansanterveyteen perustuvien erityistoimenpiteiden yhteensovittamisesta (64/221/ETY) EUROOPAN TALOUSYHTEISÖN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 56 artiklan 2 kohdan,ottaa huomioon työntekijöiden vapaata liikkuvuutta yhteisön alueella koskevista alustavista toimenpiteistä 16 päivänä elokuuta 1961 annetun neuvoston asetuksen N:o 15(1) ja erityisesti sen 47 artiklan,ottaa huomioon muista yhteisön jäsenvaltioista saapuvien työntekijöiden ja heidän perheidensä toiseen jäsenvaltioon tulemista sekä siellä tapahtuvaa työntekoa ja oleskelua koskevista hallinnollisista menettelyistä ja käytännöistä 16 päivänä elokuuta 1961 annetun neuvoston direktiivin(2),ottaa huomioon sijoittautumisvapauden ja palvelujen tarjoamisen vapauden rajoitusten poistamiseksi annetut yleiset toimintaohjelmat(3), ja erityisesti toimintaohjelmien II osastot,ottaa huomioon sijoittautumiseen ja palvelujen tarjoamiseen liittyvää jäsenvaltioiden kansalaisten liikkumista ja oleskelua yhteisön alueella koskevien rajoitusten poistamiseksi 25 päivänä helmikuuta 1964 annetun neuvoston direktiivin(4),ottaa huomioon komission ehdotuksen,ottaa huomioon Euroopan parlamentin lausunnon(5),ottaa huomioon talous- ja sosiaalikomitean lausunnon(6),sekä katsoo, ettäyleiseen järjestykseen ja turvallisuuteen sekä kansanterveyteen perustuvien ulkomaalaisten erityiskohtelua koskevien lakien, asetusten tai hallinnollisten määräysten säännösten yhteensovittamisen tulisi ensisijassa koskea sellaisten yhteisön alueella liikkuvien jäsenvaltion kansalaisten maahantulon ja oleskelun edellytyksiä, joiden tarkoituksena on toimia joko palkatussa työssä tai itsenäisinä ammatinharjoittajina tai palvelujen vastaanottajina,yhteensovittaminen edellyttää erityisesti sellaisten kussakin jäsenvaltiossa noudatettujen menettelyjen lähentämistä toisiinsa, joissa ulkomaalaisten liikkumiseen ja oleskeluun liittyvissä asioissa vedotaan yleiseen järjestykseen ja turvallisuuteen tai kansanterveyteen,kussakin jäsenvaltiossa muiden jäsenvaltioiden kansalaisilla tulee olla käytössään riittävät oikeussuojakeinot hallintoviranomaisten näissä asioissa tekemiin päätöksiin nähden, jaluettelon laatimisesta yleisen järjestyksen ja turvallisuuden sekä kansanterveyden mahdollisesti vaarantavista taudeista ja vammoista olisi vain vähän käytännön hyötyä ja tyhjentävän luettelon tekeminen olisi vaikeaa, joten sellaisten tautien ja vammojen luokittelu riittää,ON ANTANUT TÄMÄN DIREKTIIVIN:1 artikla 1. Tämän direktiivin säännöksiä sovelletaan jokaiseen jäsenvaltion kansalaiseen, joka asuu toisessa yhteisön jäsenvaltiossa tai matkustaa sinne joko toimiakseen siellä palkatussa työssä tai itsenäisenä ammatinharjoittajana taikka vastaanottaakseen siellä palveluja.2. Näitä säännöksiä sovelletaan myös puolisoon ja perheenjäseniin, joita perustamissopimuksen mukaisesti tällä alalla annettujen asetusten ja direktiivien säännökset koskevat.2 artikla 1. Tämä direktiivi koskee kaikkia jäsenvaltioiden alueelle saapumiseen, oleskeluluvan myöntämiseen tai uudistamiseen taikka jäsenvaltioiden alueelta karkottamiseen liittyviä toimenpiteitä, jotka jäsenvaltiot ovat toteuttaneet yleisen järjestyksen ja turvallisuuden tai kansanterveyden vuoksi.2. Näihin perusteisiin ei saa vedota taloudellisten päämäärien vuoksi.3 artikla 1. Yleisen järjestyksen ja turvallisuuden vuoksi käyttöön otettujen toimenpiteiden on perustuttava yksinomaan kyseisen yksilön omaan käyttäytymiseen.2. Rikostuomiot eivät sellaisenaan saa olla perusteena tällaisille toimenpiteille.3. Vastaanottavaan maahan saapumiseen ja oleskeluluvan saamiseen käytetyn henkilötodistuksen tai passin voimassaoloajan päättyminen ei saa olla perusteena henkilön karkottamiselle alueelta.4. Henkilötodistuksen tai passin myöntäneen valtion on sallittava asiakirjan haltijan palata alueelleen ilman muodollisuuksia, vaikka asiakirja ei enää ole voimassa tai vaikka haltijan kansalaisuus on kiistanalainen.4 artikla 1. Ainoastaan taudit tai vammat, jotka on lueteltu tämän direktiivin liitteessä, saavat olla perusteena alueelle pääsyn estämiselle tai ensimmäisen oleskeluluvan epäämiselle.2. Ensimmäisen oleskeluluvan myöntämisen jälkeen ilmenevät taudit tai vammat eivät voi olla riittävä peruste jatko-oleskeluluvan epäämiselle tai maasta karkottamiselle.3. Jäsenvaltiot eivät saa antaa uusia säännöksiä tai ryhtyä noudattamaan uusia käytäntöjä, jotka ovat rajoittavampia kuin ne, jotka ovat olleet voimassa tämän direktiivin tiedoksiantopäivänä.5 artikla 1. Päätös ensimmäisen oleskeluluvan myöntämisestä tai epäämisestä on tehtävä mahdollisimman pian ja joka tapauksessa viimeistään kuuden kuukauden kuluessa siitä, kun lupaa haettiin.Asianomaisen on sallittava jäädä väliaikaisesti alueelle oleskeluluvan myöntämistä tai epäämistä koskevan päätöksen tekemiseen asti.2. Tapauksissa, joissa sitä pidetään välttämättömänä, vastaanottava maa voi pyytää jäsenvaltiota, josta hakija on peräisin, ja tarvittaessa muita jäsenvaltioita antamaan tietoja mahdollisesta aikaisemmasta rikosrekisteristä. Tällaisten tiedustelujen tekeminen ei saa olla järjestelmällistä.Jäsenvaltion, jolta asiaa tiedustellaan, on annettava vastaus kahden kuukauden kuluessa.6 artikla Asianomaiselle on ilmoitettava ne yleiseen järjestykseen ja turvallisuuteen tai kansanterveyteen liittyvät seikat, joihin hänen tapauksessaan tehty päätös perustuu, jollei tämä ole ristiriidassa kyseessä olevan valtion turvallisuusetujen kanssa.7 artikla Asianomaiselle on annettava virallisesti tiedoksi päätökset oleskeluluvan epäämisestä tai uudistamatta jättämisestä tai karkottamisesta alueelta. Tiedoksiannossa on mainittava aika, jonka kuluessa alueelta on poistuttava. Kiireellisiä tapauksia lukuun ottamatta tämän ajan on oltava vähintään 15 päivää, jos asianomaiselle ei vielä ole myönnetty oleskelulupaa, ja kaikissa muissa tapauksissa vähintään yksi kuukausi.8 artikla Asianomaisella tulee olla kaikkiin maahantuloa taikka oleskeluluvan epäämistä tai uudistamatta jättämistä taikka maastakarkotusta koskevien päätösten osalta samat hallintotoimia koskevat oikeussuojakeinot kuin kyseisen valtion kansalaisilla.9 artikla 1. Jos oikeutta hakea muutosta tuomioistuimelta ei ole tai jos muutosta voi hakea vain päätöksen laillisuuden perusteella taikka jos muutoksenhaun johdosta annetulla päätöksellä ei ole lykkäävää vaikutusta, hallintoviranomainen ei saa muutoin kuin kiireellisissä tapauksissa jättää oleskelulupaa uudistamatta tai tehdä oleskeluluvan haltijaa koskevaa karkotuspäätöstä hankkimatta lausuntoa vastaanottavan maan toimivaltaiselta viranomaiselta, jonka luona asianomaisella on sellaiset oikeudet puolustukseen sekä avustajan tai asiamiehen käyttöön kuin tuossa maassa sovellettavissa säännöksissä säädetään.Tämä viranomainen ei saa olla sama kuin se, jolla on toimivalta päättää oleskeluluvan uudistamatta jättämisestä tai antaa karkotusmääräys.2. Kaikki kyseisen henkilön ensimmäisen oleskeluluvan epäämistä tai henkilön karkottamista ennen luvan myöntämistä koskevat päätökset on henkilön niin vaatiessa toimitettava sen viranomaisen harkittavaksi, jolta 1 kohdan mukaisesti on pyydettävä lausunto ennen päätöstä. Asianomaisella on oikeus esittää puolustuksensa henkilökohtaisesti, paitsi jos tämä on ristiriidassa kansallisten turvallisuusetujen kanssa.10 artikla 1. Jäsenvaltioiden on saatettava tämän direktiivin noudattamisen edellyttämät toimenpiteet voimaan kuuden kuukauden kuluessa sen tiedoksi antamisesta ja ilmoitettava tästä komissiolle viipymättä.2. Jäsenvaltioiden on huolehdittava, että niiden tässä direktiivissä tarkoitetuista kysymyksistä antamat keskeiset kansalliset säännökset toimitetaan kirjallisina komissiolle.11 artikla Tämä direktiivi on osoitettu kaikille jäsenvaltioille.Tehty Brysselissä 25 päivänä helmikuuta 1964.Neuvoston puolestaPuheenjohtajaH. FAYAT(1) EYVL N:o 57, 26.8.1961, s. 1073/61(2) EYVL N:o 80, 13.12.1961, s. 1513/61(3) EYVL N:o 2, 15.1.1962, s. 32/62 ja 36/62(4) EYVL N:o 56, 4.4.1964, s. 845/64(5) EYVL N:o 134, 14.12.1962, s. 2861/62(6) EYVL N:o 56, 4.4.1964, s. 856/64LIITE A. Taudit, jotka saattavat vaarantaa kansanterveyden:1. Taudit, jotka kuuluvat Maailman terveysjärjestön 25 päivänä toukokuuta 1951 antamassa kansainvälisessä terveysasetuksessa N:o 2 lueteltuihin karanteenin alaisiin tauteihin;2. Aktiivisessa vaiheessa oleva tai kehittymisen merkkejä osoittava hengityselinten tuberkuloosi;3. Syfilis;4. Muut infektiotaudit tai tarttuvat loistaudit, jos niistä säädetään vastaanottavan maan kansalaisten suojelemiseksi annetuissa säädöksissä.B. Taudit ja vammat, jotka saattavat uhata yleistä järjestystä ja turvallisuutta:1. Riippuvuus huumausaineista;2. Vakava mielenterveyden häiriö; pysyvä psykoottinen häiriö, johon liittyy kiihtymystä, delirium, aistinharhoja tai sekavuutta.


Avis juridique important

|

31999L0086

Neuvoston direktiivi 1999/86/EY, annettu 11 päivänä marraskuuta 1999, pyörillä varustettujen maatalous- ja metsätraktoreiden matkustajan istuimia koskevan jäsenvaltioiden lainsäädännön lähentämisestä annetun direktiivin 76/763/ETY mukauttamisesta tekniikan kehitykseen

Virallinen lehti nro L 297 , 18/11/1999 s. 0022 - 0023

NEUVOSTON DIREKTIIVI 1999/86/EY,annettu 11 päivänä marraskuuta 1999,pyörillä varustettujen maatalous- ja metsätraktoreiden matkustajan istuimia koskevan jäsenvaltioiden lainsäädännön lähentämisestä annetun direktiivin 76/763/ETY mukauttamisesta tekniikan kehitykseenEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon pyörillä varustettujen maatalous- ja metsätraktoreiden tyyppihyväksyntää koskevan jäsenvaltioiden lainsäädännön lähentämisestä 4 päivänä maaliskuuta 1974 annetun neuvoston direktiivin 74/150/ETY(1) ja erityisesti sen 11 artiklan,ottaa huomioon pyörillä varustettujen maatalous- ja metsätraktoreiden matkustajan istuimia koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktiivin 76/763/ETY(2) ja erityisesti sen 4 artiklan,ottaa huomioon komission ehdotuksen,sekä katsoo seuraavaa:1) Tämän direktiivin tarkoituksena on parantaa matkustajan istuimien nykyistä suunnittelua; joidenkin jäsenvaltioiden esittämien huomautusten ottamiseksi huomioon on syytä ottaa myöhemmin käyttöön matkustajan istuimia koskevia lisäsäännöksiä matkustajan turvallisuuden parantamiseksi edelleen.2) Turvallisuuden parantamiseksi olisi estettävä kuljettajan häirityksi tuleminen.3) Direktiivin 74/150/ETY 12 artiklalla perustettu komitea ei ole antanut lausuntoa puheenjohtajansa asettamassa määräajassa,ON ANTANUT TÄMÄN DIREKTIIVIN:1 artiklaMuutetaan direktiivin 76/763/ETY liite tämän direktiivin liitteen mukaisesti:2 artikla1. Alkaen 1 päivästä tammikuuta 2001 jäsenvaltiot eivät saa:- evätä traktorityypiltä EY-tyyppihyväksyntää, direktiivin 74/150/ETY 10 artiklan 1 kohdan kolmannessa luetelmakohdassa tarkoitettua asiakirjaa tai kansallista tyyppihyväksyntää eivätkä- kieltää traktoreiden ensimmäistä käyttöönottoa,jos kyseiset traktorit ovat direktiivin 76/763/ETY, sellaisena kuin se on muutettuna tällä direktiivillä, vaatimusten mukaiset.2. Alkaen 1 päivästä lokakuuta 2001 jäsenvaltiot:- eivät enää saa myöntää traktorityypille direktiivin 74/150/ETY 10 artiklan 1 kohdan kolmannessa luetelmakohdassa tarkoitettua asiakirjaa ja- saavat evätä traktorityypiltä kansallisen tyyppihyväksynnän,jos kyseinen traktorityyppi ei ole direktiivin 76/763/ETY, sellaisena kuin se on muutettuna tällä direktiivillä, mukainen.3 artiklaKomissio muuttaa uudelleen ennen 1 päivää lokakuuta 2002 ja direktiivin 74/150/ETY 13 artiklan 3 kohdassa tarkoitetun menettelyn mukaisesti direktiiviä 76/763/ETY täydentääkseen matkustajan istuimia koskevia säännöksiä matkustajan turvallisuuden parantamiseksi edelleen.4 artikla1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ennen 1 päivää tammikuuta 2001. Niiden on ilmoitettava tästä komissiolle viipymättä.Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.2. Jäsenvaltioiden on toimittava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.5 artiklaTämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä.6 artiklaTämä direktiivi on osoitettu kaikille jäsenvaltioille.Tehty Brysselissä 11 päivänä marraskuuta 1999.Neuvoston puolestaS. HASSIPuheenjohtaja(1) EYVL L 84, 28.3.1974, s. 10, direktiivi sellaisena kuin se on viimeksi muutettuna Euroopan parlamentin ja neuvoston direktiivillä 97/54/EY (EYVL L 277, 10.10.1997, s. 24).(2) EYVL L 262, 27.9.1976, s. 135, direktiivi sellaisena kuin se on viimeksi muutettuna direktiivillä 97/54/EY (EYVL L 277, 10.10.1997, s. 24).LIITEMuutetaan direktiivin 76/763/ETY liitteen II osa seuraavasti: 1) Korvataan 2 ja 3 kohta seuraavasti: "2. Jokaisessa istuimessa on oltava sivutuki istuimen paikallaan pysymistä varten ja vähintään 200 mm korkea selkänoja. Mainittua mittaa ei sovelleta, jos selkänoja on osa ohjaamoa tai kaatumisen varalta asennettua suojarakennetta. Istuintyynyn on oltava pehmustettu tai joustava.3. Matkustajaa varten on oltava tarkoituksenmukainen jalkatuki ja tarkoituksenmukaiset kädensijat, jotka helpottavat pääsyä matkustajan istuimelle ja auttavat matkustajaa pysymään istuimella."2) Korvataan 4 kohdan toisen alakohdan ensimmäinen virke seuraavasti: "Matkustajalle varatun vapaan tilan yläosaa voidaan rajoittaa takaa ja sivuilta ainoastaan enintään 300 mm:n säteeltä (ks. oheinen piirros)."3) Poistetaan 6 kohta.